Source: https://www.financnasprava.sk/sk/poskytovanie-informacii-211
Timestamp: 2018-12-17 07:39:40+00:00
Document Index: 3379547

Matched Legal Cases: ['§ 2', '§ 5', '§ 5', '§ 5', '§ 17', '§ 5', '§ 5', '§ 5', '§ 21', '§ 3']

Poskytovanie info... - PFS
Finančná správa poskytuje informácie v oblasti slobodného prístupu k informáciám podľa zákona č. 211/2000 Z. z. [nové okno] a informácie v oblasti práv a povinností daňových subjektov vo veciach daní a poplatkov a osobitných predpisov najmä z oblastí daňových zákonov a účtovníctva.
Podľa zákona č. 211/2000 Z. z. [nové okno] o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len "zákon o slobode informácií") Finančné riaditeľstvo SR, Kriminálny úrad finančnej správy, daňové úrady a colné úrady (ďalej len "FR SR, KÚ FS, CÚ a DÚ") ako povinné osoby v zmysle § 2 ods. 1 zákona o slobode informácií (ďalej len "povinné osoby"), zverejňujú informácie, ktoré majú k dispozícii. Postup pri poskytovaní informácií sa riadi zákonom o slobode informácií a príslušnými smernicami vydanými FR SR. Ďalšie informácie povinne zverejňované podľa § 5 zákona o slobode informácií sú zverejnené na našej internetovej stránke a sú voľne prístupné v sídle povinných osôb na verejne prístupnom mieste. Všetky ďalšie informácie zverejňuje FR SR, KÚ FS, CÚ a DÚ na základe podanej žiadosti o poskytnutie informácie.
Prehľad e-mailov určených na podávanie žiadostí o informácie podľa zákona č. 211/2000 Z. z. [nové okno] elektronicky:
Povinná osoba e-mailová adresa Poznámka
FR SR info@financnasprava.sk otázky pre FR SR podľa zákona č. 211/2000 Z. z. [nové okno]
KÚ FS info.kufs@financnasprava.sk otázky pre Kriminálny úrad finančnej správy podľa zákona č. 211/2000 Z. z. [nové okno]
CÚ (kontakty CÚ)
otázky pre Colné úrady podľa zákona č. 211/2000 Z. z. [nové okno]
DÚ (kontakty DÚ) otázky pre Daňové úrady podľa zákona č. 211/2000 Z. z. [nové okno]
Žiadosti o sprístupnenie informácií podľa zákona č. 211/2000 Z. z. [nové okno] o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov vybavuje Centrum komunikácie a podpory - oddelenie komunikačné.
Centrum komunikácie a podpory - oddelenie komunikačné
Mierová ul. 23
telefonicky na tel. č.:
02/48273202, 02/48273160
info@financnasprava.sk
osobne v pracovných dňoch:
(v pracovných dňoch v čase od 9:00 do 15:00 hod.)
Žiadosti o ústne sprístupnenie informácií a sprístupnenie informácií nahliadnutím do spisu vybavuje:
každý utorok a štvrtok v čase od 9:00 do 12:00 hod. (prípadne podľa dohody)
Podávanie žiadostí, návrhov, podnetov, sťažností a iných podaní
Postup Finančného riaditeľstva SR pri vybavovaní sťažností podľa zákona č. 9/2010 Z. z. [nové okno] o sťažnostiach v znení neskorších predpisov.
Sekcia inšpekcie a vnútornej kontroly
na všetkých colných úradoch, daňových úradoch a Kriminálnom úrade finančnej správy
Sťažnosti týkajúce sa konania orgánov finančnej správy:
staznosti@financnasprava.sk
Podnety a upozornenia na nedostatky v činnosti zamestnancov finančnej správy:
+421 (2) 48273112 - stála služba,
+421 (2) 43410938 – tel. záznamník
Spôsob zriadenia povinnej osoby, jej právomoci a kompetencie a popis organizačnej štruktúry (§ 5 ods. 1 písm. a) zákona č. 211/2000 Z. z.)
Zákon Národnej rady č. 333/2011 Z. z. [nové okno]
služobným úradom colníkov a štátnych zamestnancov, ktorí vykonávajú štátnu službu na finančnom
vykonáva správu nomenklatúry harmonizovaného systému a správu kombinovanej nomenklatúry
Popis organizačnej štruktúry FR SR
Organizačný poriadok FR SR je základným interným riadiacim aktom FR SR.
Organizačný poriadok v súlade so všeobecne záväznými právnymi predpismi ustanovuje vnútorné organizačné členenie FR SR, rozsah oprávnení a zodpovednosti vedúcich zamestnancov, náplň činností jednotlivých organizačných útvarov a ich vzájomné vzťahy.
Organizačné členenie FR SR
FR SR sa vnútorne člení na organizačné útvary, ktorými sú:
sekcia,
Sekcia je základným organizačným stupňom riadenia a rozhodovania, nositeľom úloh FR SR podľa vymedzených okruhov činností. Sekcia je organizačný útvar, v ktorom je zoskupená ucelená a komplexná oblasť koncepčných, odborných, metodických, správnych a kontrolných činností alebo ucelená komplexná oblasť výkonných činností.
Odbor je organizačným útvarom, v ktorom sa zoskupuje väčší rozsah úzko súvisiacich odborných činností. Odbor môže byť vytvorený v priamej riadiacej pôsobnosti viceprezidenta finančnej správy (ďalej len „viceprezident“) alebo môže byť organizačne začlenený do sekcie. Akadémia finančnej správy, colné laboratórium, centrum komunikácie a podpory a útvar sociálneho zabezpečenia má postavenie odboru. Odbor riadi riaditeľ odboru.
Oddelenie je organizačný útvar, ktorý vykonáva určitú konkrétnu agendu zameranú na predmet alebo druh činnosti v danej oblasti. Oddelenie môže byť začlenené do sekcie alebo odboru. Oddelenie riadi vedúci oddelenia. Činnosti oddelenia môžu byť vykonávané na rôznych miestach výkonu podľa určenia riaditeľa odboru alebo vedúceho oddelenia a schválenia príslušným organizačným útvarom v priamej riadiacej pôsobnosti prezidenta. Centrum podpory pre dane, centrum podpory pre clo a spotrebné dane, koordinačné centrum, kontaktné centrum IT podpory, colný inštitút, daňový inštitút, stredisko akadémie finančnej správy stred, stredisko akadémie finančnej správy západ, kancelária viceprezidenta sú organizačné útvary, ktoré majú postavenie oddelenia.
Referát je organizačný útvar, ktorý riadi príslušný vedúci zamestnanec, v ktorého priamej riadiacej pôsobnosti je referát vytvorený.
Miesto, lehota a spôsob podania opravného prostriedku a možnosti súdneho preskúmania rozhodnutia povinnej osoby vrátane výslovného uvedenia požiadaviek, ktoré musia byť splnené (§ 5 ods. 1 písm. c) zákona č. 211/2000 Z. z.)
Proti rozhodnutiu povinnej osoby o odmietnutí požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti podľa § 17 zákona č. 211/2000 Z. z. [nové okno]. Rozhodnutie o odmietnutí žiadosti možno preskúmať v súdnom konaní podľa osobitného zákona (zákon č. 162/2015 Z. z. [nové okno] Správny súdny poriadok). O odvolaní povinnej osoby rozhoduje nadriadený povinnej osoby, ktorá vo veci rozhodla alebo mala rozhodnúť.
Odvolanie sa podáva organizácie, ktorá rozhodnutie vydala.
Požiadavky, ktoré musia byť splnené:
Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať (§ 5 ods. 1 písm. d) zákona č. 211/2000 Z. z.)
Podávanie žiadosti o sprístupnenie informácií Finančným riaditeľstvom SR a ich poskytovanie zamestnancami FR SR sa riadi a musí byť vybavené v súlade so zákonom č. 211/2000 Z. z. [nové okno] o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a Organizačnou smernicou o zabezpečení slobodného prístupu k informáciám na žiadosť v podmienkach FR SR.
Prešetrovanie a vybavovanie sťažností sa riadi zákonom č. 9/2010 Z. z. [nové okno] o sťažnostiach v znení neskorších predpisov.
Finančné riaditeľstvo SR je povinné prešetriť a vybaviť sťažnosť, na ktorú je vecne príslušné do 60 pracovných dní. Lehota na vybavenie sťažnosti začína plynúť prvým pracovným dňom nasledujúcim po dni jej doručenia orgánu verejnej správy príslušnému na jej vybavenie. V prípadoch náročných na prešetrenie sťažnosti môže vedúci orgánu verejnej správy alebo ním splnomocnený zástupca lehotu predĺžiť pred jej uplynutím o 30 pracovných dní.
Postup Finančného riaditeľstva SR pri vybavovaní petícií podľa zákona č. 85/1990 Zb. o petičnom práve v znení neskorších predpisov
Petíciu možno podať písomne
osobne v podateľni Finančného riaditeľstva SR
(v pracovných dňoch v čase od 8:30 do 15:00 hod.)
Finančné riaditeľstvo SR je povinné prešetriť a vybaviť petíciu, na ktorú je vecne príslušné do 30 pracovných dní od doručenia. Vo zvlášť zložitých prípadoch, Finančné riaditeľstvo SR písomne oznámi zástupcovi, že petícia sa vybaví v lehote najneskôr do 60 pracovných dní.
Prehľad predpisov, pokynov, inštrukcií, výkladových stanovísk, podľa ktorých povinná osoba koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k povinnej osobe (§ 5 ods. 1 písm. e) zákona č. 211/2000 Z. z.)
Prehľad predpisov, pokynov, inštrukcií a výkladových stanovísk, podľa ktorých FR SR koná a rozhoduje a ktoré upravujú práva a povinnosti fyzických osôb a právnických osôb vo vzťahu k FR SR je zverejnený v časti "Legislatíva".
Sadzobník správnych poplatkov, ktoré povinná osoba vyberá za správne úkony, a sadzobník úhrad za sprístupňovanie informácií (§ 5 ods. 1 písm. f) zá ona č. 211/2000 Z. z.)
Zákon č. 145/1995 Z. z. [nové okno] o správnych poplatkoch, časť VIII – Finančná správa a časť IX Colníctvo.
Sadzobník úhrad nákladov za sprístupnenie informácií podľa § 21 ods. 1 zákona č. 211/2000 Z. z. [nové okno] o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
Náklady spojené s vyhotovením kópie a odoslaním informácií
Vyhotovenie fotokópii informácií
0,02 eur za vyhotovenie jednej strany informácie formátu A4
0,03 eur za vyhotovenie obojstranného listu formátu A4
0,04 eur za vyhotovenie jednej strany informácie formátu A3
0,06 eur za vyhotovenie obojstranného listu formátu A3
Hmotné nosiče dát
0,65 eur za jeden kus nenahratej diskety 3,5”
1,66 eur za 1 ks CD ROM
obálka formát A6 – 0,02 eur
obálka formát A5 – 0,03 eur
obálka formát A4 – 0,07 eur
Informácie zasielané e-mailom, faxom a telefonicky sú poskytované bezplatne.
Bezplatne sú poskytované informácie, u ktorých náklady spojené s vyhotovením a zaslaním informácie sumárne neprekročia 6,64 eur.
Žiadateľovi, ktorý so žiadosťou predloží úradne osvedčenú kópiu preukazu občana s ťažkým zdravotným postihnutím s vyznačením, že ide o zmyslovo postihnutú osobu, alebo úradne osvedčenú kópiu lekárskeho posudku, z ktorého vyplýva, že ide o zmyslovo postihnutú osobu, sa informácie poskytujú bezplatne aj v prípade, ak náklady spojené s vyhotovením a zaslaním informácie presiahnu sumu 6,64 eura.
V prípade ústneho osobného podania žiadosti postačí osobné overenie fotokópie preukazu alebo lekárskeho posudku zamestnancom povinnej osoby.
Spôsob úhrady nákladov za sprístupnenie informácií podľa § 3 vyhlášky Ministerstva financií SR č. 481/2000 Z. z. [nové okno] o podrobnostiach úhrady nákladov za sprístupnenie informácií
bezhotovostným prevodom na číslo účtu 7000437861/8180, VS: číslo organizačného útvaru povinnej osoby,